stanford-oval/wikipedia huggingface dataset:
William Pitt nuorempi
Ensimmäinen pääministerikausi > Ranskan vallankumous

Kun Ranskan vallankumous alkoi 1789, Pitt pyrki pitämään maansa Manner-Euroopan konfliktien ulkopuolella mahdollisimman pitkään. Ranskalaisten aggressiivisuus ei kuitenkaan antanut Britannialle mahdollisuutta jäädä sivuun. Brittejä huolestutti etenkin Ranskan 1792 julistama apu kaikille eurooppalaisille, jotka halusivat syöstä vallasta kuninkaansa.
Vallankumouksen syntymiseen Britanniassa uskoneet ranskalaiset julistivat 1. helmikuuta 1793 sodan Britannialle, mikä pakotti myös Pittin sodanjulistukseen. Pittin tavoitteena ei ollut niinkään palauttaa Ranskan kuningasta valtaan kuin suojella Britannian etuja. Hän suostui ottamaan osaa ensimmäiseen liittokuntaan Itävallan, Preussin, Sardinian, Espanjan ja Yhdistyneiden provinssien kanssa.
Ranskan vallankumous rohkaisi taas monia puhumaan parlamenttiuudistuksen puolesta, mikä ei ollut ollut etusijalla sitten Pittiin ehdotuksen kaatumisen 1785. Uudistajat leimattiin kuitenkin pian radikaaleiksi ja vallankumouksellisiksi. Parlamentti alkoi valmistella lakia hiljentääkseen uudistajat. Epäilyttävää materiaalia julkaisevia rangaistiin ja habeas corpus -lait kumottiin 1794. Seditious Meetings Act rajoitti julkisia kokoontumisia, ja Combination Actit rajoittivat poliittisiin uudistuksiin tähtäävien yhdistysten muodostamista.
Sodasta Ranskan kanssa tuli hyvin kallis. Suojellakseen kultavarantoja Pitt joutui 1797 rajoittamaan oikeutta vaihtaa setelirahaa kullaksi. Ensimmäinen tulovero otettiin käyttöön. Uusi vero helpotti menetyksiä epäsuorista veroista, jotka olivat olleet laskussa kaupan lamaantumisen myötä. Huolimatta Britannian ja liittolaisten ponnistuksista vallankumouksellinen Ranskan löi niiden armeijat, ja ensimmäinen liittokunta hajosi 1798. Toinenkaan liittokunta, joka koostui Britanniasta, Itävallasta, Venäjästä ja Ottomaanien valtakunnasta, ei pystynyt lyömään Ranskaa. Itävaltalaisten tappio Marengon taistelussa 14. kesäkuuta 1800 hajotti toisen liittokunnan ja Britannia jäi yksin voittoisaa Ranskaa vastaan.
Ranskan vallankumousliikehdintä herätti poliittisia ja uskonnollisia ongelmia Irlannissa. Vuonna 1798 irlantilaiset yrittivät kapinaa uskoessaan Ranskan auttavan heitä Ison-Britannian kuninkaan syrjäyttämisessä. Pittin uskomuksen mukaan ainoa keino oli yhdistää kuningaskunnat, ja siksi säädettiin unionilaki (Act of Union) vuonna 1800. Ison-Britannian ja Irlannin kuningaskunnat yhdistettiin yhdeksi Ison-Britannian ja Irlannin yhdistyneeksi kuningaskunnaksi 1. tammikuuta 1801.
Ensimmäinen pääministerikausi > Ero

Pitt pyrki sovittelemaan välejä ja juhlistamaan uutta kuningaskuntaa antamalla myönnytyksiä katolilaisille, joita irlantilaisista oli suurin osa, ja jotka olivat monien rajoitusten alaisia. Kuningas Yrjö III kuitenkin vastusti katolisten emansipaatiota ankarasti; olihan hän vannonut kruunajaisvalassaan puolustavansa Englannin kirkkoa. Pitt ei kyennyt muuttamaan kuninkaan vahvoja näkemyksiä, joten hän erosi 3. helmikuuta 1801 ja antoi ystävänsä Henry Addingtonin muodostaa uuden hallituksen. Kuningas kuitenkin kärsi näihin aikoihin uudelleen hulluuskohtauksen, eikä Addingtonia voitu virallisesti asettaa virkaansa. Virallisesti eronnut Pitt jatkoi tehtävien suorittamista ja esitteli jopa 18. helmikuuta 1801 uuden budjetin. Valta siirrettiin Addingtonille 14. maaliskuuta, kun kuningas tokeni.
Pitt tuki uutta hallitusta, mutta vaiteliaasti. Hän vetäytyi usein parlamentista Walmerin linnaan toimessaan viiden sataman linnavoutina, missä asemassa hän valmisteli paikallista vapaaehtoisyksikköä ranskalaisten maihinnousua ennakoidessa. Brittien voittojen jälkeen Ranska suostui maaliskuussa 1802 Amiensin rauhaan. Vuonna 1803 sota alkoi kuitenkin uudelleen. Vaikka Addington oli kutsunut Pittin hallitukseen, hän jäi oppositioon ja alkoi arvostella hallituksen toimia. Addington ei kyennyt pärjäämään sekä Pittiä että Charles James Foxia vastaan ja erosi toukokuussa 1804.
Pittin toinen ministeristö

Pitt palasi pääministeriksi 10. toukokuuta 1804. Hän oli suunnitellut laajaa hallitusta, mutta Yrjö III:n vastustuksesta ei voinut ottaa Foxia mukaan. Monet Pittin entisistä liittolaisista, kuten Henry Addington, liittyivät vastustamaan Pittiä.
Britannia joutui nyt uhatuksi Ranskassa vallan kaapanneen ja toukokuussa keisariksi julistautuneen Napoleon I:n taholta. Pittin ansiosta Britannia liittyi kolmanteen koalitioon Itävallan, Venäjän ja Ruotsin kanssa. Lokakuussa 1805 amiraali Nelson sai murskavoiton Ranskan ja Espanjan laivastoista Trafalgarilla, mikä varmisti Britannian hallinnan merellä sodan loppuun asti. Koalitio kuitenkin romahti Itävallan kärsittyä tappion Ulmissa lokakuussa ja Austerlitzissa joulukuussa 1805.
Takaiskut vaikuttivat Pittin terveyteen, jota heikensi myös kiintymys portviinin. Pitt kuoli 23. tammikuuta 1806 maksasairauteen vain 46-vuotiaana. Hän oli naimaton, eikä hänellä ollut lapsia. Hänen viimeisiksi sanoikseen mainitaan: ”Oh my country! How I love my country!” (vähemmänkin mahtipontisia versioita tunnetaan).
Pittin velat kohosivat 40 000 puntaan hänen kuollessaan, mutta parlamentti suostui maksamaan ne. Häntä kunnioitettiin julkisilla hautajaisilla ja monumentilla, Foxin vastustuksesta huolimatta. Pitt haudattiin Westminster Abbey 22. helmikuuta, oltuaan kaksi päivää näytillä Westminsterin palatsissa. Pittiä seurasi pääministerinä William Wyndham Grenville, Grenvillen paroni, jonka hallitukseen kuului myös Charles James Fox.
Pitt mediassa

William Pitt nuorempi on Richard Curtisin ja Rowan Atkinsonin Musta Kyy -sarjan kolmannen tuotantokauden hahmo. Sarjassa vitsaillaan Pittin nuoruuden kustannuksella.
Aiheesta muualla

Kuvia tai muita tiedostoja aiheesta William Pitt nuorempi Wikimedia Commonsissa
Wolmar af Heurlin

Carl Johan Wolmar af Heurlin (2. marraskuuta 1837 Turku – 4. joulukuuta 1907 Parainen) oli suomalainen sotilas, maanviljelijä, liikemies ja valtiopäivämies.
Af Heurlinin vanhemmat olivat hovioikeudenneuvos Johan Wilhelm af Heurlin ja Johanna Carolina Prytz ja puoliso vuodesta 1861 Natalia Adelaide von Wendt. Maanviljelysneuvos, valtiopäivämies Alexander Wilhelm af Heurlin oli heidän poikansa. Wolmar af Heurlin ryhtyi ensin sotilasuralle, palvellen suomalaisissa joukko-osastoissa. Perittyään 1863 veljensä kanssa Kuitian kartanon Paraisilta hänestä tuli tilanomistaja, joskin sotapalveluksesta hän erosi vasta 1867 luutnanttina. Maanviljelijänä af Heurlin oli edelläkävijöitä Suomessa heinänviljelyssä, mutta hän kehitti myös muun muassa peltojen lannoitusta ja salaojituksia, siipikarjataloutta ja maatalouden koneellistumista, samoin kuin perusti tilansa yhteyteen höyrysahan, tervanpolttolaitoksen ja tärpätti- ja tiilitehtaat. Hän osallistui myös useisiin muihin liikeyrityksiin kuten lasitehtaisiin ja oli Turun Osakepankin perustajia. Maanviljelysneuvoksen arvon af Heurlin sai 1891. Paraisten kuntakokouksen puheenjohtaja hän oli 1870–1872.
Af Heurlin oli aatelissäädyssä edustaja valtiopäivillä 1877–1878.
Vorošilov

Vorošilov voi tarkoittaa seuraavia henkilöitä tai asioita:
Kliment Vorošilov (1881–1969), Neuvostoliiton marsalkka
Luhansk Ukrainassa (entinen Vorošilovgrad)
Ussurijsk Kaukoidässä (entinen Vorošilov)
KV-sarja, Kliment Vorošilov -panssarivaunusarja
Vorošilov (1939), Neuvostoliiton laivaston Kirov-luokan kevyt risteilijä
Marshal Vorošilov (1970), Neuvostoliiton laivaston Kresta II -luokan ohjusristeilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vorošilov”, voi hakea sivunnimihaulla, laajalla sivunnimihaulla tai tekstihaulla.
Vähä Rantjärvi

| Vähä Rantjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°57′48″N, 24°59′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.011
Mittaustietoja
Pinnankorkeus:  119,5 m 
Rantaviiva:  0,8 km 
Pinta-ala:  0,04 km² 
 fiVähä Rantjärvi 
Vähä Rantjärvi on Jämsän keskiosassa sijaitseva neljän hehtaarin laajuinen metsäjärvi. Etäisyys Jämsän keskustasta on viisitoista kilometriä luoteeseen ja Tampereelta 83 kilometriä koilliseen.
Maantiede

Vähä Rantjärvi on saareton ja sen pituus kaakosta luoteeseen on noin 300 metriä. Sen eteläpuolella sijaitsee Karhumäki ja länsipuolella Ruotsinsuo. Idässä on Iso Rantjärvi, josta kulkee laskuoja Vähään Rantjärveen. Etäämpänä Vähä Rantjärven eteläpuolella sijaitsee Holiseva ja länsipuolella Reivinginjärvi.
Vähä Rantjärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta.
Wohnpark Alt-Erlaa

Alterlaa
Wohnpark Alt-Erlaa on suuri asuinalue Itävallan pääkaupungin Wienin 23. kaupunginosassa eli Liesingissä. Arkkitehtuurinsa puolesta se on yksi Wienin huomattavimmista asuinalueista. Asuinalue rakennettiin vuosien 1973 ja 1985 välillä. Alueen omaperäisten terassitalojen suunnittelusta vastasivat arkkitehtitoimistot Harry Glück & Partner, Kurt Hlaweniczka ja Requat & Reinthaller. Asuinalueella on yhteensä noin 3 300 asuntoa.
Wikimedia Commonsissa on kuvia tai muita tiedostoja aiheesta .
Aiheesta muualla

Kotisivut (Arkistoitu – Internet Archive)
Architekturzentrum Wien - Wohnpark Alt-Erlaa
Vladimír Franz

Vladimír Franz
Vladimír Franz (s. 25. toukokuuta 1959 Praha) on tšekkiläinen teatteri- ja oopperasäveltäjä. Franz oli ehdolla tammikuun 2013 presidentinvaalissa. Franzin ihosta noin 90 prosenttia on tatuoitu. Hän toimii opettajana Prahan elokuva-akatemiassa.
Aiheesta muualla

Kuvia tai muita tiedostoja aiheesta Vladimír Franz Wikimedia Commonsissa
Vaalikampanjan sivusto (Arkistoitu – Internet Archive) (tšekiksi)
Wild

Wild tarkoittaa seuraavia asioita:
Wild!, brittiläisen synthpop-yhtye Erasuren neljäs studioalbumi
Minnesota Wild, yhdysvaltalainen jääkiekkoseura
Wanaja Wild, hämeenlinnalainen rullakiekkoseura
FC Wild, kirkkonummelainen jalkapalloseura
81P/Wild, komeetta
Wild – Villi vaellus, Jean-Marc Valléen ohjaama draamaelokuva vuodelta 2014
Wild, sukunimenä:
Earl Wild (1915–2010), yhdysvaltalainen pianisti
Jack Wild (1952–2006), brittiläinen näyttelijä
Kirsten Wild (s. 1982), alankomaalainen rata- ja maantiepyöräilijä
Simone Wild (s. 1993), sveitsiläinen alppihiihtäjä
Victor Wild (s. 1986), yhdysvaltalais-venäläinen lumilautailija ja olympiavoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wild”, voi hakea sivunnimihaulla, laajalla sivunnimihaulla tai tekstihaulla.
Vladimír Heger

| Vladimír Heger |
| --- | --- |
 Heger vuonna 2018.
Henkilötiedot
Koko nimi:  Vladimír Heger
Syntynyt: 30. tammikuuta 1932
Kuollut: 1. maaliskuuta 2021 (89 vuotta)
Kansalaisuus:   Tšekkoslovakia
| Mitalit> Maa:   Tšekkoslovakia.Miesten koripallo.EM-kilpailut  | Mitalit> Maa:   Tšekkoslovakia.Miesten koripallo.EM-kilpailut  | Mitalit> Maa:   Tšekkoslovakia.Miesten koripallo.EM-kilpailut  | Maa:   Tšekkoslovakia> Miesten koripallo. |
| --- | --- | --- | --- |
|  Hopeaa | Suomi 1967 |  |  |
Naisten koripallo
| EM-kilpailut  | EM-kilpailut  | EM-kilpailut  |  |
|  Pronssia | Puola 1978 |  |  |
Vladimír Heger (30. tammikuuta 1932 – 1. maaliskuuta 2021) oli tšekkiläinen, aikaisemmin tšekkoslovakialainen, kilpauransa päättänyt koripallovalmentaja ja koripalloilija.
Pitkän valmentajanuransa aikana Heger valmensi muun muassa Tšekkoslovakian miesten maajoukkuetta, Tšekkoslovakian naisten maajoukkuetta, Alankomaiden miesten maajoukkuetta, Portugalin miesten maajoukkuetta ja Turkin miesten maajoukkuetta. Tšekkoslovakian miehet Heger valmensi EM-hopealle Suomessa 1967 ja joidenkin lähteiden mukaan myös EM-pronssille Italiassa 1969. Hänen aikanaan Tšekkoslovakian miesjoukkue pelasi myös Münchenin kesäolympialaisissa 1972, Montréalin kesäolympialaisissa 1976, vuoden 1974 MM-kilpailuissa ja useissa EM-kilpailuissa. Tšekkoslovakian naiset Heger johdatti EM-pronssille Puolassa 1978. Myös Alankomaiden miesjoukkue osallistui Hegerin valmennuksessa EM-kilpailuihin.
Aiheesta muualla

Kuvia tai muita tiedostoja aiheesta Vladimír Heger Wikimedia Commonsissa
Tšekkoslovakian joukkue – Koripallon EM-kilpailut 1967
4 Marek ·
5 Zídek ·
6 Bobrovský ·
7 Mrázek ·
8 Konvička ·
9 Baroch ·
10 Mifka ·
11 Zedníček ·
12 Pištělák ·
13 Ammer ·
14 Tomášek ·
15 Růžička ·
Valmentaja Heger
Vijay (elokuva)

| Vijay |
| --- | --- |

Ohjaaja:  Yash Chopra
Käsikirjoittaja:  Sachin Bhowmick
Tuottaja:  Yash Chopra
Säveltäjä:  Shiv-Hari
Kuvaaja:  Manmohan Singh
Pääosat:   Rajesh Khanna  Hema Malini  Rishi Kapoor  Anil Kapoor  Meenakshi Sheshadri  Sonam  Anupam Kher 
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films
Ensi-ilta:  12. elokuuta 1988
Kesto:  172 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Vijay (suomeksi ”Voitto”) on vuonna 1988 ensi-iltansa saanut intialainen hindinkielinen toimintadraamaelokuva, jonka on ohjannut Yash Chopra. Pääosia näyttelevät Rajesh Khanna, Hema Malini, Rishi Kapoor, Anil Kapoor, Meenakshi Sheshadri, Sonam ja Anupam Kher, joka voitti roolisuorituksestaan parhaan miessivuosan Filmfare Awards -palkinnon. Elokuva oli taloudellinen pettymys.
Juoni

Elokuva kertoo tarinan ihmisistä, joita yhdistää rakkaus ja ystävyys, kunnes heistä tulee vihollisia ja he pyrkivät haavoittamaan toisiaan.
Näyttelijät

| 0 | 1 | 2 |
| --- | --- | --- |
|  Rajesh Khanna  | … |  Ajit Bharadwaj   |
|  Hema Malini  | … |  Suman Bharadwaj   |
|  Rishi Kapoor  | … |  Vikram "Vicky" Bharadwaj   |
|  Neil Nitin Mukesh  | … |  nuori Vikram Bhardwaj   |
|  Anil Kapoor  | … |  Arjun Bhalla   |
|  Meenakshi Sheshadri  | … |  Sapna    |
|  Anupam Kher  | … |  Yodhraj Bhalla   |
|  Raj Babbar  | … |  Shashiraj Bhalla   |
|  Moushumi Chatterjee  | … |  Rita Bhalla   |
|  Sonam  | … |  Nisha Mehra    |
|  Saeed Jaffrey  | … |  Inder Gujral   |
|  Anjana Mumtaz  | … |  rouva Gujral   |
|  Parikshit Sahni  | … |  herra Mehra    |
|  Shakti Kapoor  | … |  Suresh   |
|  Gulshan Grover  | … |  Ujaagar Singh   |
|  Anant Mahadevan  | … |  pankinjohtaja   |
|  Vikas Anand  | … |  pankinjohtaja   |
|  Manmohan Krishna  | … |  tuomari   |
|  Bharat Bhushan  | … |  pastori   |
|  Anju Mahendru  | … |  Bela   |
Soundtrack

Kaikki sanat Nida Fazli, kaikki sävellykset Shiv-Hari.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Meri Aankhein Hain Aap Ki Aankhein” | Lata Mangeshkar |  |  |  |  |  |  |  |
| 2. | ”Badal Pe Chalke Aa” | Lata Mangeshkar, Suresh Wadkar |  |  |  |  |  |  |  |
| 3. | ”Zindagi Har Janam” | Lata Mangeshkar, Suresh Wadkar, Vinod Rathod |  |  |  |  |  |  |  |
| 4. | ”Tera Karam Hi Teri Vijay Hai” (Male)  | Mahendra Kapoor |  |  |  |  |  |  |  |
| 5. | ”Tera Karam Hi Teri Vijay Hai” (Female)  | Asha Bhosle |  |  |  |  |  |  |  |
| 6. | ”Rakhna Athanni Sambhalke” | Asha Bhosle |  |  |  |  |  |  |  |
| 7. | ”Akkad Bakkad Bambe Bo” | Anupam Kher, Pooja Chopra |  |  |  |  |  |  |  |
Aiheesta muualla

Vijay Internet Movie Databasessa (englanniksi)
Vijay AllMoviessa. (englanniksi)
Zabaglione

| Zabaglione |
| --- | --- |

Alkuperä
Muita nimiä:  zabaione, sabayon, sambayón
Alkuperämaa:  Italia
Tiedot
Ruokalaji:  jälkiruoka
Pääainesosat:  kananmuna, sokeri, makea viini tai likööri
Zabaglione eli sabaione eli suomeksi viinivaahto on italialainen jälkiruoka ja joskus myös juoma. Se valmistetaan munankeltuaisesta, sokerista ja makeasta viinistä tai likööristä (usein marsalasta). Siinä voidaan käyttää joskus kermaa.
Zabaglione on myös suklaamakeinen Pandan Juhlapöydän konvehdeissa.
Zabaglione on suosittu Argentiinassa ja Uruguayssa, ja se tunnetaan siellä nimellä sambayón.[lähde? ] Ranskassa se tunnetaan nimellä sabayon.
Jälkiruokaa voi myös karamellisoida pinnalta, ja sen kanssa voidaan tarjota erilaisia marjoja.
Wikimedia Commonsissa on kuvia tai muita tiedostoja aiheesta .
Käännös suomeksi
Vähä Kaitajärvi (Ylöjärvi)

| Vähä Kaitajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°53′38″N, 23°36′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Isoon Kaitajärveen 
Järvinumero:  35.355.1.003
Mittaustietoja
Pinnankorkeus:  156,7 m  
Rantaviiva:  1,805 km  
Pinta-ala:  3,35 ha  
Saaria:  ei saaria 
 fiVähä Kaitajärvi 
Vähä Kaitajärvi  on Pirkanmaalla Ylöjärvellä Kaidankylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,4 hehtaaria ja se on 700 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Ronnikonojan valuma-alueeseen (35.355) se kuuluu. Järven vedenpinnan korkeus on 156,7 metriä mpy.
Vorskla

Vorskla Pultavan kohdalla.
Vorskla (ukr. Ворскла, ven. Ворскла) on Ukrainassa ja Venäjällä kulkeva joki, jota on sanottu Ukrainan kauneimpiin kuuluvaksi joeksi. Se on Dneprin vasen sivujoki, ja se saa alkunsa Venäjän puolelta Belgorodin alueen länsiosasta. Se virtaa lounaista pääsuuntaa Sumyn ja Pultavan alueiden läpi ja laskee Krementšukin kaakkoispuolella Dneprin Kamjansken tekojärveen. Joen pituus on 464 km ja valuma-alueen pinta-ala noin 14 700 km2. Vorsklan merkittävimpiä sivujokia ovat oikella Vorsklytsja ja Boromlja sekä vasemmalla Merlo, Kolomak ja Tahamlyk.
Vorsklan varrella venäläiset tuhosivat 1709 Pultavan taistelussa Kaarle XII:n armeijan.
Aiheesta muualla

Kuvia tai muita tiedostoja aiheesta Vorskla Wikimedia Commonsissa
Ykskaks paksuna

| Ykskaks paksuna> Pramface |
| --- | --- |
 Sarjan logo
Tyyli:  tilannekomedia, draama
Kestoaika:  30 min
Luoja(t):  Chris Reddy
Alkuperämaa:   Iso-Britannia
Alkuperäiskieli:  englanti
Verkko:   BBC Three    Yle TV2
Esitetty:  23. helmikuuta 2012 –  25. maaliskuuta 2014
Tuotantokausia:  3
Jaksoja:  19
Aiheesta muualla
Virallinen sivusto
IMDb 
Ykskaks paksuna (engl. Pramface) on brittiläinen tilannekomediasarja, jonka on luonut ja ohjannut Chris Reddy. Sarjan esittäminen alkoi 23. helmikuuta 2012, ja sen viimeinen jakso esitettiin 25. maaliskuuta 2014. Sen kolme tuotantokautta esitti BBC Three -kanava.
Elokuussa 2014 vahvistettiin, ettei sarja enää jatku neljännelle tuotantokaudelle.
Juoni

Parhaat ystävykset, 16-vuotiaat Jamie, Mike ja Beth, saavat loppukokeensa päätökseen ja lähtevät päättäjäisiin. Toisaalla 18-vuotias Laura karkaa kotiarestistaan ja suuntaa samoihin juhliin. Juhlissa Laura ja Jamie tapaavat ja harrastavat humalassa seksiä. Seuraavana aamuna Jamie kirjoittaa Lauralle ylös puhelinnumeronsa ja poistuu paikalta. Muutaman viikon kuluttua Laura tajuaa olevansa raskaana ja saa samalla selville Jamien iän.
Ensimmäisellä kaudella seurataan Jamien ja Lauran, sekä heidän läheistensä valmistautumista lapsen syntymään. Toinen tuotantokausi keskittyy pienen lapsen hoitoon ja Lauran totuttelemiseen äitinä oloon. Kolmannella tuotantokaudella Jamie ja Laura alkavat etsiä yhteistä asuntoa.
Tuotanto > Sijainti

Ohjelma kuvattiin pääasiassa Edinburghissa, Skotlannissa. Kuvauspaikkoina käytettiin muun muassa The Grangen asuinaluetta ja Corstorphinen kirkkoa.
Tuotanto > Rooleissa

| 0 | 1 | 2 |
| --- | --- | --- |
|  Scarlett Alice Johnson  | … |  Laura   |
|  Sean Michael Verey  | … |  Jamie   |
|  Dylan Edwards  | … |  Mike   |
|  Yasmin Paige  | … |  Beth   |
|  Emer Kenny  | … |  Danielle   |
|  Ben Crompton  | … |  Keith   |
|  Bronagh Gallagher  | … |  Sandra   |
|  Angus Deayton  | … |  Alan   |
|  Anna Chancellor  | … |  Janet   |
Jaksot > Yleiskatsaus

| Kausi | Kausi | Jaksot | Ensiesitys> Kauden aloitusjakso | Ensiesitys> Kauden päätösjakso | Ensiesitys> Verkko | DVD-julkaisu | DVD-julkaisu | DVD-julkaisu |
| --- | --- | --- | --- | --- | --- | --- | --- | --- |
|  | 1 | 6 | 23. helmikuuta 2012 | 29. maaliskuuta 2012 | BBC Three | 23. helmikuuta 2012 |  |  |
|  | 2 | 7 | 8. tammikuuta 2013 | 19. helmikuuta 2013 | BBC Three | 8. tammikuuta 2013 |  |  |
|  | 3 | 6 | 25. helmikuuta 2014 | 25. marraskuuta 2014 | BBC Three | 25. helmikuuta 2014  |  |  |
Jaksot > Jaksokuvaukset > Ensimmäinen tuotantokausi  (2012)

| Jakso | Nimi | Ensiesitys Britanniassa | Käsikirjoittaja | Ohjaaja |
| --- | --- | --- | --- | --- |

| 01 | Like Narnia But Sexy | 23. helmikuuta 2012 | Chris Reddy | Dan Zeff |
Jamie ja Laura harrastavat seksiä juhlissa ja myöhemmin tajuavat Lauran olevan raskaana.

| 02 | Pregnant Rapist | 1. maaliskuuta 2012 | Chris Reddy | Dan Zeff |
Jamie päättää kosia Lauraa, jotta saisi tämän kiinnitettyä huomiota itseensä.

| 03 | Edinburgh... in Scotland | 8. maaliskuuta 2012 | Chris Reddy | Dan Zeff |
Laura ei osaa päättää pitääkö lapsen vai ei, ja suuntaa yliopistoon.

| 04 | Man of the Moment | 15. maaliskuuta 2012 | Chris Reddy | Dan Zeff |
Jamien ja Lauran vanhemmat tapaavat toisensa keskustellakseen tulevaisuudesta.

| 05 | Knocked Up and Homeless | 22. maaliskuuta 2012 | Chris Reddy | Dan Zeff |
Laura asettuu kodiksi Jamien luona hieman liian hyvin Keithin, Miken ja Bethin mielestä.

| 06 | Aaargh | 29. maaliskuuta 2012 | Chris Reddy | Dan Zeff |
Jamie vie Lauran kaupungille shoppailemaan ja synnytys alkaa.
Jaksot > Jaksokuvaukset > Toinen tuotantokausi (2013)

| Jakso | Nimi | Ensiesitys Britanniassa | Käsikirjoittaja(t) | Ohjaaja |
| --- | --- | --- | --- | --- |

| 01 | The Edge of Hell | 8. tammikuuta 2013 | Chris Reddy | Misha Manson-Smith |
Jamie ja Laura toivottavat vauvan tervetulleeksi perheeseen.

| 02 | Stay at Home Losers | 15. tammikuuta 2013 | Chris Reddy | Misha Manson-Smith |
Laura yrittää laajentaa ystäväpiiriään ja tutustua muihin äiteihin.

| 03 | Supermum and Hardguy2000 | 22. tammikuuta 2013 | Tom Edge | Misha Manson-Smith |
Jamie jättää lapsen hoitoon Bethille ja Mikelle.

| 04 | Just Two People with a Kid | 29. tammikuuta 2013 | Dan Gaster Colin Swash | Ben Gosling Fuller |
Mike järjestää Jamielle 18-vuotissyntymäpäivät.

| 05 | If You Cry, I'll Cry | 5. helmikuuta 2013 | Chris Reddy | Ben Gosling Fuller |
Kun Lauralle selviää, että Jamiella on treffit, hän etsii itselleenkin treffikumppanin.

| 06 | Grumpy and Target Boy | 12. helmikuuta 2013 | Chris Reddy | Ben Gosling Fuller |
Danielle kutsuu Lauran yliopiston juhliin, kun samalla sekä Jamie että Mike ovat masentuneita.

| 07 | Optimum Conditions | 19. helmikuuta 2013 | Chris Reddy | Ben Gosling Fuller |
Jamie ja Laura ovat viimein pari, mutta Laura ei halua kertoa asiasta julkisesti.
Jaksot > Jaksokuvaukset > Kolmas tuotantokausi (2014)

| Jakso | Nimi | Ensiesitys Britanniassa | Käsikirjoittaja(t) | Ohjaaja |
| --- | --- | --- | --- | --- |

| 01 | I'm Excited Too! | 25. helmikuuta 2014 | Dan Zeff | Natalie Bailey |
Jamie ja Laura ovat viimein pari, mutta Lauralla on jo sitoutumisongelmia.

| 02 | Tinker, Tiger, Lobster | 4. maaliskuuta 2014 | Dan Gaster Colin Swash | Natalie Bailey |
Lauralla on vaikeuksia asua Alanin kanssa saman katon alla, varsinkin kun hänen uusi tyttöystävänsä on Lauran itsensä ikäinen.

| 03 | Proper Little Family | 11. maaliskuuta 2014 | Chris Reddy | Natalie Bailey |
Laura saa Jamien menettämään hermonsa, kun kertoo tälle ettei haluakaan muuttaa yhteen.

| 04 | Ignore the Monkey | 18. maaliskuuta 2014 | Chris Reddy | Natalie Bailey |
Laura kohtaa Jamien uuden tyttöystävän.

| 05 | Enchanted Picnic | 25. maaliskuuta 2014 | Chris Reddy | Natalie Bailey |
Jamie tapailee vieläkin Isabellaa, mutta alkaa tajuamaan, että suhde on tukahduttava.

| 06 | Kiss for the Camera | 25. maaliskuuta 2014 | Chris Reddy | Natalie Bailey |
Laura päättää jatkaa eteenpäin samalla kun Jamie alkaa katumaan suhdettaan Isabellan kanssa.